England Team
భారత్‌ పర్యటనకు ఇంగ్లండ్‌ జట్టు ప్రకటన
లండన్‌: భారత పర్యటనకు రానున్న 16 మందితో కూడిన ఇంగ్లండ్‌ జట్టుని బుధవారం ప్రకటించారు.కాగా గాయం నుంచి ఇంకా కోలుకోని ఇంగ్లండ్‌ పేసర్‌ జేమ్స్‌ అండర్సన్‌కు జట్టులో చోటు కల్పించలేదు.కెప్టెన్‌ అలెస్టర్‌ కుక్‌ నేతృత్వంలోని ఇంగ్లండ్‌ జట్టు భారత్‌తో అయిదు టెస్టు మ్యాచ్‌లు ఆడనుంది.అయిదు టెస్టుల్లో భాగంగా తొలి టెస్టు నవంబర్‌ 9న రాజ్‌కోట్‌లో జరుగనుంది.టీమిండియా,ఇంగ్లండ్‌ మధ్య జరుగనున్న ఈ టెస్టు సిరీస్‌లో బిసిసిఐ తొలిసారిగా అంపైర్‌ నిర్ణయ సమీక్షా పద్దతి (డిఆర్‌ఎస్‌) విధానాన్ని ప్రయోగాత్మకంగా అమలు చేసేందుకు అంగీకరిం చిన సంగతి తెలిసిందే. ప్రస్తుతం బంగ్లాదేశ్‌తో రెండు టెస్టు మ్యాచ్‌ల సిరీస్‌ ఆడేందుకు వచ్చిన ఇంగ్లండ్‌ జట్టే భారత పర్యటనకు రానుంది.తొలి టెస్టులో బంగ్లాదేశ్‌పై ఇంగ్లండ్‌ 22 పరుగులు తేడాతో విజయం సాధిం చింది.కాగా శుక్రవారం నుంచి డాకాలో రెండవ టెస్టు మ్యాచ్‌ ప్రారంభం కావాల్సి ఉంది. బంగ్లాదేశ్‌ జరుగుతున్న తొలి టెస్టులో భుజానికి గాయమైన కారణంగా జేమ్స్‌ అండర్సన్‌ భారత్‌ పర్యటనకు దూరంగా పెడుతున్నట్లు ఇంగ్లండ్‌ అండ్‌ వేల్స్‌ క్రికెట బోర్డు బుధవారం విడుదల చేసిన ఒక ప్రకటనలో పేర్కొంది.కాగా ఇంగ్లండ్‌ తరుపున అత్యధిక వికెట్లు 473 తీసుకున్న ఆటగాడిగా అండర్సన్‌ రికార్డు సృష్టించాడు.నవంబర్‌ 9న జరుగనున్న తొలి టెస్టు ప్రారంభం కానున్న ఇంగ్లండ్‌ పర్యటన ఫిబ్రవరి 1తో ముగియనుంది.నవంబర్‌ 9 నుంచి డిసెంబర్‌ 20 వరకు టీమిండియా, ఇంగ్లండ్‌ మధ్య అయిదు టెస్టులు జరుగనున్నాయి.ఈ టెస్టు సిరీస్‌కు రాజ్‌కోట్‌, విశాఖపట్నం స్టేడియాలు తొలిసారి ఆతిథ్య మివ్వ నున్నాయి. కాగా మిగతా మూడు టెస్టులు మొహాలి, ముంబై, చెన్నైలలో జరుగనున్నాయి.కోహ్లీ టీమిండియా టెస్టు కెప్టెన్‌గా బాధ్యతలు చేపట్టిన తరువాత భారత్‌ ఇప్పటి వరకు ఆడిన 17 టెస్టులకు గాను 10 టెస్టుల్లో విజయం సాధించింది.ఇంగ్లండ్‌తో కూడా టీమిండియా అదే జోరును కొనసాగించే అవకాశం ఉంది.టెస్టు సిరీస్‌ ముగిసిన తరువాత జనవరి 15 నుంచి వన్డేలు ప్రారంభం కానున్నాయి.టెస్టు సిరీస్‌,వన్డే సిరీస్‌కు మధ్య క్రిస్మస్‌ విరామం వచ్చింది. ఇంగ్లండ్‌ టెస్టు జట్టు అలెస్టర్‌ కుక్‌ (కెప్టెన్‌),మొయిన్‌ అలీ,జాఫర్‌ అన్సారీ,జానీ బెయిర్‌ స్టో,జాకీ బాల్‌,గారీ బాలెన్స్‌, గారత్‌ బాటీ,స్ట్రాట్‌ బోర్డు,జాస్‌ బట్లర్‌,బెన్‌ డకెట్‌,స్టీవ్‌ పిన్‌,హసీబ్‌ హమీద్‌,అదిల్‌ రషీద్‌,జో రూట్‌,బెన్‌ స్టోక్స్‌,చారిస్‌ వోక్స్‌.